ประจำเดือนไม่มามีอาการตกขาวเล็กน้อย เราควรทำแบบไหนค่ะ กินยาคุมกำเนิดได้ไหมค่ะหนูกลัวหนูท้องค่ะ
สวัสดีค่ะ การที่ประจำเดือนไม่มา อาจเกิดจาก1.การตั้งครรภ์ หากมีเพศสัมพันธ์โดยไม่ได้คุมกำเนิด ก็มีโอกาสที่จะตั้งครรภ์ได้2. การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นดังนั้นหากมีเพศสัมพันธ์ แนะนำให้ลองตรวจหาการตั้งครรภ์ดูเป็นอันดับแรกค่ะ หากตรวจไม่พบก็ให้รอประจำเดือนไปอีกซักระยะค่ะ แต่หากประจำเดือนไม่มานานเกิน 3 เดือน ควรไปพบแพทย์เพื่อตรวจหาสาเหตุอื่นๆ เช่น มีภาวะถุงน้ำจำนวนมากในรังไข่ (PCOS), มีภาวะไทรอยด์ฮอร์โมนเป็นพิษ มีพังผืดในมดลูก เป็นต้นส่วนอาการตกขาว หากไม่มีสีผิดปกติ เช่น เขียวเหลือง ไม่มีกลิ่นเหม็นรุนแรง ไม่มีคันหรือแสบช่องคลอด ก็ถือเป็นตกขาวที่ปกติค่ะ